text: Se billederne: Danmarks største messe med antikviteter, kunst og design
  03 oktober 2015 kl. 15.04
  Hen over weekenden afholdes Danmarks største kunst og antikmesse i Rødekro, hvor omkring 75 udstillere er klar med salgstaler.
  ”Fortidens trends – Nutidens inspiration”.
  Det er sloganet bag Danmarks største kunst og antikmesse, som hen over weekenden finder sted i Compass Congress Center i Rødekro. Omkring 75 udstillere fra Danmark, Sverige og Tyskland er klar til at møde publikum.
  - Vi oplever flere yngre gæste som har fået øjerne op for antikviteter og retro. De vil nemlig gerne mixe gammelt og nyt, når de indretter boligen. Derfor er mange på udkig efter sjove, gamle ting, der kan mixes med nye møbler, siger Jan Fogh, der er arrangør af antikmessen.
  På messen er der alt fra antikke møbler og guldalderkunst til malerier, porcelæn, legetøj, smykker og forskellige samlerobjekter. Der er omkring 11.000 besøgende på messen i Rødekro hen over weekenden.
  Du kan se et lille udsnit af messen i billedhjulet øverst.
  